Diari Oficial de la Generalitat Valenciana


Sumari del DOGV 1363, del 10-08-1990 (1990/818434)

ORDRE d'11 de juliol de 1990, de la Conselleria d'Economia i Hisenda, per la qual s'acorda aprovar la partició parcial de la forest núm. 143 del catàleg de les d'utilitat pública de València, denominada «Muela de Cortes», situada en el terme municipal de Cortes de Pallás.
--------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/07/11/(1)/dof/vci/html**

### Dades del document

Número de DOGV
:   1363

Data del DOGV
:   10-08-1990

Secció del DOGV
:   DISPOSICIONS GENERALS

Número del document
:   1990/818434


Data del document
:   11-07-1990

Organisme emissor
:   Conselleria d'Economia i Hisenda

Tipus de document
:   Ordre

Ordre d'11 de juliol de 1990, de la Conselleria d'Economia i Hisenda, per la qual s'acorda aprovar la partició parcial de la forest núm. 143 del catàleg de les d'utilitat pública de València, denominada "Muela de Cortes", situada en el terme municipal de Cortes de Pallás.  
Vist l?expedient de partició parcial de la forest número 143 del catàleg de les d'utilitat pública de València, denominada «Muela de Cortes» pertanyent a la Generalitat Valenciana i situada en el terme municipal de Cortes de Pallás, en la part que confronta amb la parcel·la 64 del polígon 6 del cadastre de rústica; partició sol·licitada per la Sra. María Luisa Pérez Gandia.  
Atés que l?expedient ha estat tramitat d?acord amb el que disposa la Llei de Forests de 8 de juny de 1957 i el Reglament per a la seua aplicació de 22 de febrer de 1962.  
Atés que els serveis jurídics de la Conselleria d?agricultura i Pesca han emès informe favorable sobre l?expedient de partició i que el Conseller d?agricultura i Pesca proposa la seua aprovació.  
Vist que l'article 16 de la Llei de Patrimoni de la Generalitat Valenciana atribueix a la Conselleria d'Economia i Hisenda la competència per a l'aprovació de la partició.  
ORDENE:  
Article primer  
Que s'aprove la partició parcial de la forest «Muela de Cortes» i que es reconega com enclavada la propietat següent:  
- Denominació: Enclavament V.  
- Partida: Loma del Pino Solo.  
- Pertinença: María Luisa Pérez García.  
- Límits: nord, sud, est i oest forest de la Generalitat Valenciana número 143 d'utilitat pública.  
Descripció dels límits: El límit nord comença en el piquet núm. 10, en les proximitats de la Pista: Forestal General de Cortes de Pallás a la Muela de Cortes, i després de travessar-la recorre el marge esquerre d'un barranquet que en altres temps estigué cultivat, fins al piquet núm. 6.  
El límit est comença en el piquet núm. 6 i acaba en el núm. 5 després de travessar el barranquet.  
El límit sud parteix del piquet núm. 5 i ascendeix pel marge dret del barranquet fins al piquet núm. 1, on acaba, després d'haver travessat la pista forestal poc abans d'aquest.  
El límit oest segueix des del piquet núm. 1 en línia recta paral·lela a la pista fins al següent núm. 10, on acaba.  
- Superfície: 0,9765 ha.  
Article segon  
Queda modificada la descripció de la forest «Muela de Cortes» en el catàleg d'utilitat pública de València, que queda així:  
- Superfície total: 8347,40 ha.  
- Superfície pública: 7866,42 ha.  
Per l?enclavament V, partit per aquesta Ordre, passa una pista forestal de caràcter públic.  
Article tercer  
Que es publique aquesta ordre en el Diari Oficial de la Generalitat Valenciana i que es trasllade, al mateix temps, als òrgans informants i al particular reclamant.  
Article quart  
Que la Conselleria d?agricultura i Pesca amollone l'enclavament V.  
València, 11 de juliol de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI